  Виталий Пронин "Кылузбыр" команда1-тӥ оштолэзе — Серекъян нуналэ — Удмурт кун университетын «Каляга» нимо ужрад ортчиз. КВН амалэн радъям ӝытэ удмурт филология но журналистика факультетъёслэн командаоссы пыриськизы. Соос понна висьыны котькуд мылкыд карись быгатӥз. Удмурт филологъёслэн «Кылузбыр» но журналистъёслэн «Бен-Бон» командаоссы азьвыл ик дасяллям серемес визиткаос, ог-огзылы — тунсыко юанъёс, капитанъёс —«Кышномурт — ӝыны юрт» темая маскара верос. КВН-ын сямен ик, командаослы валэктоно луиз залысь юанъёслы но. Азьвыл дасям тумошо номеръёсын дышетскисьёс но дышетӥсьёс воксё мукет палысен усьтӥськизы. Монэ тужгес паймытӥзы Д. А. Ефремов но Г. А. Глухова. Ноку ӧй малпалля, дышетӥсьёсмы сокем усто серекъятыны, кырӟаны, шулдыръяськыны быгато шуыса. Ӵошатсконын, 2 баллы азьпалтыса, вормиз «Кылузбыр» команда. Вань шудӥсьёс но дунъясьёс ческыт саламъёс басьтӥзы, вормисьёслы сётӥзы на каляга. Командаослэсь быгатонлыкъёссэс, маскаръяськемзэс дунъяз нимысьтыз жюри: удмурт гожъясьёс Ульфат Бадретдинов, Ада Диева но Богдан Анфиногенов. «Каляга» нимо ужрад университетын азьвыл аръёсы радъяськылэ вылэм, но кыӵе ке мугъёсъя сое ортчытъямысь дугдӥллям. Малпасько, таиз вамыш бере со улӟоз. Елена РябинаТуспуктӥз Мария Золотарёва Теги: журналистикафакультет Серекъяннунал Удмурткунуниверситет удмуртфилологияфакультет  